Document ID: 31997R1291

RÅDETS FORORDNING (EF) Nr. 1291/97 af 27. juni 1997 om ændring af forordning (EF) nr. 2505/96 om åbning og forvaltning af autonome fællesskabstoldkontingenter for visse landbrugs- og industriprodukter og om ændring af forordning (EF) nr. 3059/95 om åbning og forvaltning af autonome fællesskabstoldkontingenter for visse landbrugs- og industriprodukter (1. serie 1996)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 28,
under henvisning til forslag fra Kommissionen, og
ud fra følgende betragtninger:
Ved forordning (EF) nr. 2505/96 (1) har Rådet åbnet fællesskabstoldkontingenter for en række landbrugs- og industriprodukter; Fællesskabets behov for forsyninger med disse produkter bør dækkes på de gunstigste betingelser; der bør derfor åbnes fællesskabskontingenter til nedsat sats eller nulsats for passende mængder, ligesom der bør ske en forhøjelse og en forlængelse af gyldigheden af visse eksisterende toldkontingenter, uden at der skabes forstyrrelser på markedet for disse produkter;
de ændringer af forordning (EF) nr. 3059/95 (2), der blev foretaget ved forordning (EF) nr. 2505/96, er ikke længere gyldige; henvisningen til forordning (EF) nr. 3059/95 i titlen til forordning (EF) nr. 2505/96 bør derfor udgå;
forordning (EF) nr. 2505/96 bør ændres i overensstemmelse hermed -
UDSTEDT FØLGENDE FORORDNING:
Artikel 1
Titlen til forordning (EF) nr. 2505/96 affattes således:
»Rådets forordning (EF) nr. 2505/96 af 20. december 1996 om åbning og forvaltning af autonome fællesskabstoldkontingenter for visse landbrugs- og industriprodukter«.
Artikel 2
Bilag I til forordning (EF) nr. 2505/96 ændres således:
- de linjer i tabellen i bilag I til nævnte forordning, der svarer til løbenummer 09.2711, 09.2837, 09.2935, 09.2939 og 09.2945, erstattes af dem, der er anført i tabellen i bilag I til nærværende forordning
- de toldkontingenter, der er anført i bilag II til nærværende forordning, tilføjes.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den anvendes fra den 1. januar 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 27. juni 1997.

Labels: 3
1
6